armvectores/hy_wikipedia_2023 huggingface dataset:
Աշխատություններ (Արտաշես Մաթևոսյան)

«Աշխատություններ. պատմաբանասիրական և ձեռագրագիտական ուսումնասիրություններ», գիրք, որում ներկայացվում է պատմաբան, ձեռագրագետ, Արտաշես Մաթևոսյանի (1922-2004) ձեռագրագիտական և պատմաբանասիրական հոդվածները և ուսումնասիրությունները նվիրված հայերեն ձեռագիր մատյանին և գրչության արվեստին, գրչության կենտրոններին, հիշատակարաններին, նշանավոր ձեռագրերին (1000-ամյա թղթյա ձեռագիր, «Մշո ճառընտիր», «Թարգմանչաց ավետարան», «Հեթումի ճաշոց»), ինչպես նաև՝ Կորյունի «Վարք Մաշտոցի» երկին, Մովսես Խորենացու «Հայոց պատմության» Չորրորդ գրքին, Անանիա Շիրակացու «Քննիկոնին», Գլաձորի համալսարանին և այլն։ 
Գիրքը նվիրված է Մատենադարանի երկարամյա գիտաշխատող գլխավոր ավանդապահ (1962-1977), պատմական գիտությունների թեկնածու, պատմաբան և ձեռագրագետ Արտաշես Մաթևոսյանի (1922-2004) ծննդյան 100-ամյակին։ Տպագրվել է 2022 թվականին Մեսրոպ Մաշտոցի անվան Մատենադարանի գիտական խորհրդի որոշմամբ։ Ժողովածուն կազմել և խմբագրել է հայագետ, աղբյուրագետ, պատմաբան, պատմական գիտությունների դոկտոր, պրոֆեսոր, Մատենադարանի գիտական գծով փոխտնօրեն, Մատենադարանի տնօրենի ժամանակավոր պաշտոնակատար Կարեն Մաթևոսյանը։
Գիրքը նախատեսված է հայոց պատմությամբ ու մշակույթով զբաղվող մասնագետների և ընթերցող լայն հասարակության համար։


== Բովանդակություն ==
Գիրքը բաղկացած է երկու մասից՝ առաջին մասում հիմնականում ձեռագրագիտական ուսումնասիրություններն են, իսկ երկրորդում՝ պատմաբանասիրական, որոնցում ներկայացված են վաստակաշատ հեղինակի հոդվածները և աշխատությունները նվիրված հայերեն ձեռագիր մատյանին և գրչության արվեստին, գրչության կենտրոններին, հիշատակարաններին, նշանավոր ձեռագրերին (1000-ամյա թղթյա ձեռագիր, «Մշո ճառընտիր», «Թարգմանչաց ավետարան»), ինչպես նաև՝ Կորյունի «Վարք Մաշտոցի» երկին, Մովսես Խորենացու «Հայոց պատմության» Չորրորդ գրքին (որի գոյությունն ապացուցվում է հանգամանալից ուսումնասիրությամբ), Անանիա Շիրակացու «Քննիկոնին» և այլն։ Կիլիկյան Հայաստանի նշանավոր մատյաններից մեկի՝ «Հեթումի ճաշոցի» մասին գիտնականի ծավալուն հոդվածը հրապարակվում է առաջին անգամ։ Գրքի վերջում զետեղված է հեղինակի աշխատությունների ամբողջական մատենագիտությունը։


== Տես նաև ==
Արտաշես Մաթևոսյան


== Ծանոթագրություններ ==
Զելյոնայա Պոլյանա (գյուղ, Չեռվոնոարմեյսկի շրջան)

Անվան այլ կիրառումների համար տե՛ս՝ Զելյոնայա ՊոլյանաԶելյոնայա Պոլյանա (ուկրաիներեն՝ Зелена Поляна), գյուղ Ուկրաինայի Ժիտոմիրի մարզի Չեռվոնոարմեյսկի շրջանում։ Հիմնադրվել է 1917 թվականին։
2001 թվականի տվյալներով Զելյոնայա Պոլյանա գյուղում բնակվում էր 168 մարդ։ Բնակչության խտությունը կազմում էր 180,84 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Զեմցով (Բոկովսկի շրջան)

Զեմցով (ռուս.՝ Земцов), գյուղակ (խուտոր) Ռուսաստանի Դաշնության Ռոստովի մարզի Բոկովսկի շրջանում։ Զեմցովսկի գյուղական համայնքի վարչական կենտրոնն է։
(73) Կլիտիա

(73) Կլիտիա (անգլ.՝ Klytia), աստերոիդ աստերոիդների հիմնական գոտում։ Հայտնաբերվել է 1862 թվականի ապրիլի 7-ին Հորաս Թատլի կողմից Քեմբրիջում։
Միջին հեռավորությունը Արեգակից կազմում է 2,664744 ա. մ., առավելագույնը մոտենում է 2,5486 ա. մ. հեռավորության վրա և հեռանում 2,7809 ա. մ.։ Արեգակի շուրջ մեկ ամբողջական պտույտ է կատարում 1588,85 երկրային օրվա ընթացքում, իր ուղեծրով շարժվելով միջինում 0,22658 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,37° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)Կլիտիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կոմալ Օլի

Կոմալ Օլի (նեպալ.՝ कोमल ओली, ), նեպալցի հեռուստառադիոհաղորդավար, ժողովրդական երգիչ, ժամանցային և քաղաքական գործիչ։ 
Նա վերջերս է ներգրավվել Նեպալի քաղաքական կյանքում և դաշնային ազգային ժողովում ներկայացնում է Նեպալի Կոմունիստական կուսակցությունը (NPC)` կանանց համար տրամադրված քվոտայի շրջանակներում։
Երգել է շատ ժողովրդական երգեր։ Երբևէ ամուսնացած չի եղել, և նրա ամուսնական կարգավիճակը մեծ ուշադրություն է գրավել, երբ Կոմալը կատարել է Poila Jaana Paam! (Թույլ տվեք փախչել իմ սիրած մարդու հետ) հիթը։


== Վաղ կյանք ==
Կոմալը ծնվել է ապրիլի 16-ին Տիկարիում, Դանգում, Լալիթ և Դիփա Օլիների ընտանիքում։ Նա չորս երեխաներից ավագն էր։ Իր ողջ մանկությունն անցկացրել է հայրենի քաղաքում՝ ավարտելով տեղի դպրոցը։ Նա ինքնուրույն երաժշտություն է սովորել դեռ դպրոցական տարիներից։


== Նեպալի ռադիո և ժողովրդական երգիչ ==
Նա ըստ բենգալյան օրացույցի 2046 թվականին մասնակցել է Նեպալի ռադիոյի կողմից կազմակերպված ազգային ժողովրդական երգի մրցույթին, և զբաղեցրել է երկրորդ տեղը։
Նույն թվականին նրան երաժշտական գործարք են առաջարկել Նեպալի ռադիոյում մի երաժշտական ալբոմի համար։ Ըստ բենգալյան օրացույցի 2049 թվականին նա տեղափոխվել է Կատմանդու և որպես հաղորդավար աշխատանքի է ընդունվել Նեպալի ռադիոյում։


== Հաջողություն և ճանաչում ==
Որպես Նեպալի ռադիոյի հաղորդավար և ժողովրդական երգիչ, նրա ձայնը արագ հայտնի է դարձել նեպալյան տներում` երկրի հեռավոր շրջաններում ռադիոյի հասանելիության պատճառով։ Իր կարիերայի ընթացքում նա թողարկել է ավելի քան մեկ տասնյակ ալբոմ։ Բացի այդ, նա նաև մշակութային-հասարակական միջոցառումների հանդիսավար է։ Նաև դասավանդում է սկսնակ հեռուստառադիոլրագրողներին։


== Քաղաքականություն ==
Նա թողել է Նեպալի ռադիոյում իր աշխատանքը` միանալու Նեպալի Rastriya Prajatantra Party կուսակցությանը, որը կողմ էր միապետության և Հինդու պետության վերականգնմանը։ Այնուամենայնիվ, 2017 թվականի ընտրություններից առաջ նա միացել է Նեպալի կոմունիստական կուսակցությանը։ Չընդգրկվելով կուսակցական թեկնածուների ցուցակում` նա հանդես է եկել որպես ընդդիմադիր և գրանցվել որպես անկախ թեկնածու։ Ավելի ուշ նա հանել է իր թեկնածությունը և հայտարարել կուսակցական թեկնածուին աջակցելու մասին։ Ներկայումս նա Ազգային ժողովի անդամ է։ Նա առաջադրվել է իր կուսակցության կողմից` լրացնելու կանանց համար վերապահված քվոտան իր հայրենի մարզում։


== Ծանոթագրություններ ==
Ահմեդ Հասան

Ահմեդ Հասան (արաբ․՝ أحمد حسن, մայիսի 2, 1975(1975-05-02), Maghagha, Էլ Մինյա, Եգիպտոս), եգիպտացի ֆուտբոլիստ, կիսապաշտպան։ Հանդես է եկել Եգիպտոսի ազգային հավաքականում և եղել է թիմի ավագը։ Ազգային հավաքականում իր անցկացրած հանդիպումների թվով ռեկորդակիր է (184 հանդիպում)։


== Ակումբային կարիերա ==


=== Կարիերայի սկիզբը ===
Ահմեդ Հասանը իր պրոֆեսիոնալ կարիերան սկսել է «Ասուան» ֆուտբոլային ակումբի կազմում։ Մեկ մրցաշրջան թիմի կազմում անցկացնելուց հետո տեղափոխվել է «Իսմաիլի» ակումբ։ 20 տարեկան հասակում Ահմեդը ազգային հավաքականի կողմից ստացել է հրավեր և 1985 թվականի դեկտեմբերի 29-ին իր առաջնախաղը անցկացրել հավաքականի կազմում՝ Գանայի հավաքականի դեմ խաղում։
1998 թվականին Հասանը տեղափոխվել է թուրքական «Կոջաելիսպոր»։ Իսկ 2000 թվականին նա պայմանագիր է կնքել մեկ այլ թուրքական թիմի՝ «Դենիզիլսպորլի» հետ։
Թիմի կազմում մասնակցել է Թուրքիայի գավաթի խաղարկությանը, և դարձել է փոխչեմպիոն։


=== «Անդերլեխտ» ===
2006 թվականին Աֆրիկայի ազգերի գավաթի խաղարկությունում լավագույն ֆուտբոլիստ ճանաչվելուց հետո Հասանը տեղափոխվել է բելգիական «Անդերլեխտ»։
Թիմի կազմում Ահմեդը դարձել է Բելգիայի չեմպիոն և մասնակցել է Չեմպիոնների լիգայի որակավորման փուլին։


=== Վերադարձ Եգիպտոս ===
2008 թվականին Ահմեդ Հասանը վերադարձել է Եգիպտոս։ 2008 թվականի մայիսին ֆուտբոլիստը 3-ամյա պայմանագիր է կնքել եգիպտական «Ալ Ախլի»-ի հետ։
Թիմի կազմում իր առաջին իսկ խաղում նա դարձել է գոլի հեղինակ։


== Աֆրիկայի ազգերի գավաթ ==
Ամեդ Հասանը մասնակցել է Աֆրիկայի ագզերի գավաթի 4 խաղարկության՝ 1998, 2006, 2008 և 2010 թվականներին։ 2006 թվականի խաղարկության ժամանակ Հասանը դարձել է 4 գոլի հեղինակ և ճանաչվել է մրցաշարի լավագույն ֆուտբոլիստ։
Հավաքականի կազմում մասնակցելով 184 հանդիպման նա դարձել է Եգիպտոսի հավաքականի կազմում ամենից շատ հանդիպումներ անցկացրած ֆուտբոլիստը։


== Ձեռքբերումներ ==
Թուրքիայի փոխչեմպիոն - 2006
Բելգիայի չեմպիոն - 2007
Բելգիայի գավաթակիր - 2008
Եգիպտոսի չեմպիոն - 2009, 2010, 2011
Եգիպտոսի գավաթակիր - 1997, 2013
Եգիպտոսի սուպերգավաթակիր - 2008, 2010


== Ծանոթագրություններ ==


== Արտաքին հղումներ ==
Պրոֆիլը tff.org կայքում
Պրոֆիլը espnfc.com կայքում
Կիրաբոս

Կիրաբոս, գյուղ Արևմտյան Հայաստանում, Կիլիկիայի Ադանայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականին Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Հինդսա

Հինդսա (էստ․՝ Hindsa), գյուղ Էստոնիայի Վիրումաա նահանգի Միսսո շրջանում։
2011 թվականի տվյալներով գյուղում բնակվում էր 8 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կուզնեցովսկի (գյուղ, Իգլինսկի շրջան)

Անվան այլ կիրառումների համար տե՛ս՝ ԿուզնեցովսկիյԿուզնեցովսկի (ռուս.՝ Кузнецовский, բաշկիրերեն՝ Кузнецовский), գյուղ Ռուսաստանի Բաշկորտոստան հանրապետության Իգլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բանբեր ստոմատոլոգիայի և դիմածնոտային վիրաբուժության

Բանբեր ստոմատոլոգիայի և դիմածնոտային վիրաբուժության, գիտագործնական հանդես։


== Աղբյուր ==
Գիտական տեղեկատվական վերլուծության և մոնիթորինգի կենտրոն, Հայաստանում հրատարակվող գիտական պարբերականների ցանկ Archived 2016-03-04 at the Wayback Machine.
Կոնտե

Կոնտե (ֆր.՝ Comté, հայտնի է նաև որպես Gruyère de Comté, «Գրյույեր Կոնտեից»), ֆրանսիական պանիր կովի չպաստերատված կաթից, որը արտադրվում է Ֆրանսիայի Ֆրանշ Կոնտե երկրամասում (Franche-Comté)։ Երկրամասից էլ ստացել է իր անվանումը։


== Արտադրություն ==
Կոնտե պանրի հիմնական արտադրության տարածքը Յուրայի լեռնային տեղանքն է։ Բացի Ֆրանշ Կոնտեից, այն նաև կարող են պատրաստել Բուրգունդիայում, Լոթարինգիայում, Շամպան - Արդենում և Ռոն Ալպեր երկրամասում։
Կոնտե պանիրը արտադրվում է բացառապես սիմենթալ և մոնբերյար ցեղի տեսակի կովերի կաթից։ Ընդ որում, կովերը պետք է ուտեն հատուկ բույսեր, որոնք աճեցված են հատուկ աշխարհագրական գոտիների մարգագետիններում։ Աճեցնելու տեղանքը հաստատված է AOC-ի կողմից։ Նրանց սննդակարգում կտրականապես բացառվում է բոլոր տեսակի կերերը, որոնք կարող են ազդել պանրի համի վրա. չի թույլատրվում նաև կերեր, որոնց մեջ առկա է գենետիկորեն ձևափոխված օրգանիզմներ։
Ֆերմայից բերված կաթը լցվում է մեծ պղնձյա տարրաների մեջ, որտեղ ենթարկվում է տաքեցման (40 °C-ից ոչ ավել)։ Որից հետո ավելացնում ենք խախացոց կամ այլ բնական ֆերմենտ։ Ստացված հումքը մանրացվում է մանր կտորների, որը խառնում են երկրորդ ջերմային մշակման համար մոտավորապես 30 րոպե։ Ստացված զանգվածը այնուհետև լցնում են ֆորմաների մեջ, օգտվելով կաթնային շիճուկներից։
Դրանից հետո պանիրները դասավորում են եղևնու փայտից պատրաստված պահարանում հասունանալու համար։


== Պատկերասրահ ==

		
		
		
		
		
		


== Ծանոթագրություններ ==


== Գրականություն ==
Масуи К., Ямада Т. Французские сыры. Иллюстрированная энциклопедия = DK French Cheeses. — СПб: Издательский Дом «Нева», 2003. — С. 112=113. — 240 с. — ISBN 5-7654-2333-7
Le Grand Larousse gastronomique / Isabelle Jeuge-Maynart. — Larousse, 2007. — С. 237. — 992 с. — ISBN 978-2-03-582360-1


== Արտաքին հղումներ ==
«Պաշտոնական կայք» (ֆրանսերեն)։ Վերցված է 2015-11-17 
«Этапы изготовления сыра» (ֆրանսերեն)։ Վերցված է 2015-11-17 
«Cahier des charges de l'appellation d'origine « Comté»» (ֆրանսերեն)։ Վերցված է 2015-11-17 (չաշխատող հղում)
«Accord de la régulation de l'offre de l'appellation d'origine protégée comté» (ֆրանսերեն)։ Վերցված է 2015-11-17
Ազատ Տավրոս

Ազատ Տավրոս - քաղաքական, տնտեսական և հասարակական օրաթերթ։ Հնչակյան կուսակցության Կիլիկիայի շրջանի օրգան։ Լույս է տեսել 1920-ին, Ադանայում։ «Տավրոս» (1919-20) պարբերականի շարունակությունը։ Խմբագիրներ՝ Ֆ. Խանզադյան, Վ. Ժամկոչյան, Ա. Կեոնճյան։
Անդրադարձել է ժամանակի քաղաքական անցուդարձին, հանդես եկել քեմալականների հայահալած քաղաքականության դեմ, պատմել հայերի ինքնապաշտպանական մարտերի մասին։


== Աղբյուրներ ==
Ուկրաինայի ռադիոյի սիմֆոնիկ նվագախումբ

Ուկրաինայի ռադիոյի սիմֆոնիկ նվագախումբ (ուկրաիներեն՝ Симфонічний оркестр Українського радіо, նախկինում՝ Ուկրաինայի ազգային ռադիոընկերության սիմֆոնիկ նվագախումբ ուկրաիներեն՝ Симфонічний оркестр НРКУ), 1929 թվականից Ուկրաինայի ռադիոյի հեռարձակող նվագախումբ։ Այժմ Ուկրաինայի հանրային հեռարձակող ընկերության մաս է կազմում։
Նվագախմբի փորձերի հենքը և գլխավոր համերգային վայրը Կիևում տեղակայված Ուկրաինայի ռադիոյի ձայնագրման տունն է։


== Պատմություն ==
Ուկրաինայի ռադիոկենտրոնի նորաստեղծ նվագախումբն առաջին անգամ ելույթ է ունեցել 1929 թվականի հոկտեմբերի 5-ին, որին հետևել է քննադատների գնահատանքը, և մինչ օրս այն համարվում է Ուկրաինայի մշակութային պատմության կարևոր պահը։ Ուկրաինայի նախկին մայրաքաղաք Խարկովի լավագույն երաժիշտները հրավիրվել են միանալու նվագախմբին, որը ղեկավարել է Յակիվ Ռոզենշտեյնը։ 45 երաժիշտներից բաղկացած նվագախումբը ռադիոթատրոնի մաս է կազմել։ Պյոտր Իլյիչ Չայկովսկու ստեղծագործություններով նրա առաջին սիմֆոնիկ շրջանը սկսվել է հոկտեմբերի 14-ին՝ բացվելուց անմիջապես հետո, իր 5-րդ սիմֆոնիկ և 3-րդ նվագախմբային սյուիտով։
Քաղաքական տեղաշարժերով և ներքին փոփոխություններով պայմանավորված նվագախումբը ի վերջո տեղափոխվել է Ուկրաինայի նոր մայրաքաղաք՝ Կիև և իր թիվը հասցրել 60 երաժիշտի։ Շուտով դառնալով կառավարության կողմից աջակցվող միակ սիմֆոնիկ նվագախումբը՝ նվիրված բացառապես սիմֆոնիկ երաժշտությանը, նվագախումբը շարունակել է հեռարձակումները, հանրային համերգները և ձայնագրությունները Ուկրաինայի և համաշխարհային երաժշտական լեյբլների համար։ Հատկապես նրա տեսանկարահանումները մեծ հաջողություն են ունեցել կոմերցիոն առումով, քանի որ համերգները համարվել են ազգային մշակութային կարևոր իրադարձություններ և համալրել են ուկրաինական ռադիոյի ֆոնդերը։
Նվագախմբերի ձեռքբերումները՝ պահպանելով հատկապես Ուկրաինայի և ընդհանրապես Արևելյան Եվրոպայի երաժշտական ավանդույթը, արտադրելով նվագախմբային ստեղծագործությունների ավելի քան 10000 ձայնագրություններ, արժանացել են Վաստակավոր կոլեկտիվի կոչման և ակադեմիական կարգավիճակի շնորհման՝ Ուկրաինայում երաժշտական արվեստի զարգացման գործում ունեցած հատուկ վաստակի համար։
Տարիների ընթացքում նվագախումբը համագործակցել է աշխարհահռչակ դիրիժորների հետ, ինչպիսիք են Նիկոլայ Կոլեսսան, Նաթան Ռախլինը, Թեոդոր Կուչարը, Արամ Ղարաբեկյանը և մի քանի ուրիշներ, ինչպես նաև հյուրախաղերով հանդես է եկել ամբողջ Եվրոպայում և Ասիայում՝ ներառյալ Գերմանիա, Իտալիա, Ֆրանսիա, Իսպանիա, Լեհաստան, Հարավային Կորեա, Իրան և Ալժիր։


== Նախկին դիրիժորներ ==
Յակիվ Ռոզենշտեյն
Հերման Ադլեր
Միխայլո Կաներշտեյն
Պետրո Պոլյակով
Կոստյանտին Սիմեոնով
Վադիմ Գնեդաշ
Վլադիմիր Սիրենկո
Վյաչեսլավ Բլինով
Վլադիմիր Շեյկո (2005 թվականից)


== Ծանոթագրություններ ==


== Արտաքին հղումներ ==
Homepage of Ukrainian Radio Symphony Orchestra on the website of Ukrainian Radio
Orchestra line-up
Աղբյուրակ

Աղբյուրակ, գյուղ Հայաստանի Կոտայքի մարզում։ Նախկինում Ախպարա կամ Աղփարա անվանումով մտել է Երևանի նահանգի Նոր Բայազետի գավառի կազմում։


== Անվան ստուգաբանություն ==
Անվանումը ստացել է սառնորակ աղբյուրների պատճառով։ Աղբյուրներից շատերը հիմա մնացել են Հրազդանի լճակի տակ։


== Պատմություն ==
Բնակիչների նախնիները 1829 թվականին գաղթել են Մակուի գավառի Օղակ գյուղից։ Աղբյուրակը 1959 թվականին միացվել է Հրազդան քաղաքին և ստացել է Աղբյուրակ թաղամաս անվանումը։


== Բնակչություն ==
XIX դարի վերջին ուներ 30 տուն, իսկ 1906 թվականին 775 հայ բնակիչ։


== Տնտեսություն ==
Բնակչության հիմնական զբաղմունքը երկրագործությունն ու անասնապահությունն էր։


== Պատմամշակութային կառույցներ ==
Աղբյուրակում կա XIX դարում կառուցված ավերված եկեղեցի։ Գյուղից հյուսիս արևմուտք, 3-4 կմ հեռավորության վրա գտնվում էր սուրբ Ստեփանոս վանքը, որը X-XII դարերի կառույց է։


== Տես նաև ==
Հրազդան
Հրազդանի պատմության և մշակույթի անշարժ հուշարձանների ցանկ (Կոտայքի մարզ)


== Ծանոթագրություններ ==
Չյորնի Օտրոգ

Չյորնի Օտրոգ (ռուս.՝ Чёрный Отрог), գյուղ Ռուսաստանի Օրենբուրգի մարզի Սարակտաշսկի շրջանի կազմում։
Բնակչությունը վերջին գրանցված տվյալներով կազմում էր 1588 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բիլել Բելասեն

Բիլել Բելասեն (ֆր.՝ Bilel Bellahcene, մարտի 14, 1998(1998-03-14), Ստրասբուրգ), ֆրանսիական արմատներով ալժիրցի շախմատիստ, գրոսմայստեր։


== Կենսագրություն ==
Ծնվել է 1998 թվականի մարտի 14-ին Ստրասբուրգ քաղաքում։ 2017 և 2018 թվականներին մասնակցել է պատանիների աշխարհի առաջնություններին։ Ֆրանսիայի հավաքականի կազմում  Բալատոնսարսոյում անցկացվող շախմատի 36-րդ «Միտրոպի գավաթի» բրոնզե մեդալակիր։ 2018 թվականին Ալժիրի ազգային հավաքականի կազմում Բիլելը մասնակցել է Բաթումիում անցկացվող Շախմատի համաշխարհային 43-րդ օլիմպիադային։ 2019 թվականին Համամետում տեղի ունեցած Աֆրիկայի 15-րդ առաջնության ընթացքում 44 մասնակիցի միջև գրավել է 4-րդ տեղը։ 2019 թվականին Խանտի-Մանսիյսկում տեղի ունեցած  Շախմատի աշխարհի գավաթի առաջին տուրից դուրս է մնացել՝ տանուլ տալով Հիկարու Նակամուրային։ 
2018 թվականին դարձել է Ալժիրի չեմպիոն։
2021 թվականի հունվարի դրությամբ Բիլելը զբաղեցնում է 1-ին տեղը Ալժիրի շախմատիստների վարկանիշային ցուցակում, իսկ Աֆրիկայի մայրցամաքի շախմատիստների շարքում` 4-րդը։


== Մարզական արդյունքներ ==


== Վարկանիշի փոփոխության գրաֆիկ ==


== Ծանոթագրություններ ==


== Արտաքին հղումներ ==
Bellahcene, Bilel
Անձնական քարտը ՖԻԴԵ-ի կայքում
Անձնական քարտը 365chess.com կայքում
Պարտիաները chessgames.com կայքում
Բուկենան շրջան (Միսսուրի)

Բուկենան շրջան (անգլ.՝ Buchanan County), ԱՄՆ Միսսուրի նահանգի 114 վարչական միավորներից մեկը։ Ընդհանուր տարածությունը 1.062 կմ² է, բնակչությունը՝ 89.201 մարդ (2010 թ. տվյալներով)։ Շրջկենտրոնն է Սենտ Ջոզեֆ բնակավայրը։ Կազմավորվել է 1838 թ.։
Ապավեն Ռոստոմյան

Ապավեն Վասիլի Ռոստոմյան (1905 թ., գյուղ Բոլնիս-Խաչեն,—18․1․1945, քաղաք Ժարկի, Լեհաստան), Սովետական Միության հերոս (10․4․1945, հետմահու), ավագ սերժանտ։ ՍՄԿԿ անդամ 1931 թվականից։ Հայրենական պատերազմի առաջին օրերից կռվել է Ուկրաինական 3-րդ, ապա՝ Ուկրաինական 1-ին ռազմաճակատների զորքերի կազմում, մասնակցել Լեհաստանի ազատագրմանը։ Հերոսի կոչման արժանացել է լեհական Ժարկի քաղաքի ազատագրման ժամանակ՝ 1945 թ. հունվարի 18-ին ցուցաբերած անձնազոհության համար (կրծքով փակել է թշնամու գնդացրի հրակնատը)։
Թերքս և Քայքոս կղզիների զինանշան

Մեծ Բրիտանիայի անդրծովյան տիրույթ Կայմանյան կղզիների զինանշանը ընդունվել է 1965 թվականին։ Վահանի վրա կան խեցի, խեցգետին և կակտուս)։ Վահանի հիմնական ետին պլանի գույնը դեղինն է։


== Տես նաև ==
Թերքս և Քայքոս կղզիներ
Թերքս և Քայքոս կղզիների դրոշ
Պոլտավայի մարզ

Պոլտավայի մարզ (ուկրաիներեն՝ Полта́вська о́бласть), մարզ Ուկրաինայի կենտրոնական մասում։ Վարչական կենտրոնն է Պոլտավա քաղաքը։ Մարզը սահմանակից է արևմուտքում Չերկասիի, հյուսիս-արևմուտքում՝ Կիևի, հյուսիսում՝ Չերնիգովի և Սումիի մարզերի, արևելքում Խարկովի, իսկ հարավում՝ Կիրովոգրադի և Դնեպրոպետրովսկի մարզերի հետ։ Տարածքը կազմում է 28,7 հազ. կմ²։


== Մարզի վարչական կառուցվածք ==


=== Ընդհանուր տեղեկություններ ===
Պոլտավայի մարզի վարչական կենտրոնն է Պոլտավա քաղաքը։
Մարզի վարչական միավորների քանակները՝

շրջաններ  - 25;
բնակավայրեր  - 1862, այդ թվում՝
գյուղական  - 1826;
քաղաքային  - 36, այդ թվում՝
քաղաքատիպ ավաններ  - 21;
մարզային նշանակության քաղաքներ  - 5;
շրջանային նշանակության քաղաքներ  - 10;
գյուղական խորհուրդներ  - 467։Մարզում տեղական ինքնակառավարումը իրականացվում է Պոլտավայի մարզային խորհրդի կողմից, գործադիր իշխանությունն է՝ մարզային պետական վարչությունը։ Մարզի ղեկավարն է հանդիսանում մարզային վարչության նախագահը, որը նշանակվում է Ուկրաինայի նախագահի կողմից։


=== Շրջաններ ===
Պոլտավայի մարզի կազմի մեջ մտնում են 25 շրջաններ՝


=== Քաղաքներ ===
Մարզային նշանակության քաղաքներ՝

Պոլտավա
Կոմսոմոլսկ
Կրեմենչուգ
Լուբնի
ՄիրգորոդՇրջանային նշանակության քաղաքներ՝


== Բնակչություն ==
Պոլտավայի մարզ Ուկրաինայի 2001 թվականի մարդահամարի արդյունքներով բնակվում էր 1630,1 հազար մարդ։


=== Բնակչության ազգային կազմ ===
Ցույց են տրված հազար մարդ և ավելի ներկայացված ազգերը՝

Ուկրաինացիներ  - 1488,1
Ռուսներ  - 117,1
այլ ազգություններ  - 9,8
Բելառուսներ  - 6,3
Հայեր  - 2,6
Մոլդավացիներ  - 2,5
Հրեաներ  - 1,8


=== Խոշոր բնակավայրեր ===


== Տես նաև ==
Ուկրաինայի վարչական բաժանում
Կամիշլո

Կամիշլո (վրաց.՝ კამიშლო), գյուղ Վրաստանում։ Գտնվում է Քվեմո Քարթլիի մարզի Դմանիսի շրջանում։


== Դիրք ==
Գյուղը գտնվում է ծովի մակարդակից 1460 մետր բարձրության վրա։ Շրջկենտրոն Դմանիսից հեռու է 40 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 219 մարդ։


== Ծանոթագրություններ ==
Արդատովի շրջան

Անվան այլ կիրառումների համար տե՛ս՝ Արդատովսկի շրջան (այլ կիրառումներ)Արդատովի շրջան (ռուս.՝ Ардатовский район), մունիցիպալ շրջան Ռուսաստանի Դաշնության Նիժնի Նովգորոդի մարզում։
Ստեղծվել է 1929 թվականին։ Վարչական կենտրոնը՝ Արդատով։


== Աշխարհագրություն ==
Շրջանի տարածքի մակերեսը կազմում է 1888 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 27310 մարդ։ Բնակչության խտությունը կազմում էր 14,47 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Մանդրա (այլ կիրառումներ)

Մանդրա անվանումը կարող է ունենալ հետևյալ կիրառումները․

Մանդրա (Եփրատից ձախ) - գյուղ Արևմտյան Հայաստանում, Էրզրումի վիլայեթի Կամախի գավառակում,
Մանդրա (Եփրատի ձախ ափին) - գյուղ Արևմտյան Հայաստանում, Էրզրումի վիլայեթի Կամախի գավառակում,
Մանդրա (Եփրատից աջ) - գյուղ Արևմտյան Հայաստանում, Էրզրումի վիլայեթի Կամախի գավառակում,
Մանդրա (քաղաք, Հունաստան) - քաղաք Հունաստանի Հանրապետության արևելքում՝ Արևմտյան Ատտիկայի շրջանում։
Պայծառ գրասենյակ (հեռուստասերիալ)

Պայծառ գրասենյակ (հանգըլ: 자체발광 오피스이; կոր․ նոր ռոմ․: Jachebalgwang
Opiseu), հարավկորեական հեռուստասերիալ նկարահանված 2017 թվականին։ Գլխավոր դերերում նկարահանվել են` Գո Ա Սունգը և Հա Սոկ Ջինը Սերիալը գրել է նորեկ սցենարիստի կողմից, ով 2016 թվականին հաղթել է MBC TV Drama Screenplay Competition-ի մինի սերիալ կատեգորիայում։ Հեռարձակվել է 2017 թվականի մարտի 15-ից մինչև մայիսի 4 յուրաքանչյուր չորեքշաբթի և հինգշաբթի օրերին ժամը 22:00։ Բաղկացած է 16 դրվագներից։


== Համառոտագրություն ==
Ըն Հո Վոնը կրկնակի մերժումներ է ստանում աշխատանք որոնելու ընթացքում, մինչև հուսահատությունը իրեն ստիպում է գնալ ինքնասպանություն գործելուն։ Հիվանդանոցում նա իմանում է, որ ինքը անբուժելի հիվանդ է։ Մտածելով, որ կորցնելու ոչինչ չունի, նա զբաղվում է իր աշխատանքով և կյանքին նայում է այլ կերպ։ Նրանք դառնում են կռվարար զույգ։


== Դերեր ==
Գո Ա Սունգ - Ըն Հա Վոն28-ամյա մի կին, ով երբեք չի ունեցել կայուն աշխատանք։ Հոգնած և հիվանդ իր կյանքից, մի օր փորձում է ինքնասպանություն գործել։ Նա միաժամանակ ստանում է թե ուրախ և տխուր նորություններ։ Այն, որ նա կարող է լինել անբուժելի հիվանդ, վերջապես իրեն հաջողվում է ընդունվել որպես պայմանագրային աշխատող։ Մտածելով, որ նա կորցնելու ոչինչ չունի, նա զբաղվում է իր աշխատանքով և կյանքին նայում է  այլ կերպ։Հա Սոկ Ջին - Սո Ու Ջին38-ամյա մի տղամարդ, ով մարքեթինգային թիմի ղեկավարն է։ Նա էլիտար աշխատող է, կատարյալ որակավորումներով և աշխատանքի արդյունքներով։ Բայց նա ունի անհանդուրժողական բնավորություն և սուր լեզու, ով հաճախ հակասում էր իր գործընկերներին։Լի Դոնգ Հվի - Դո Կի Թեկ32-ամյա մի տղամարդ, ում չի հաջողվել հանձնել քաղաքացիական ժառայության քննությունները, ինչը հանգեցրել է մասնագիտական փորձի բացակայությանը։ Չնայած իր նյութապաշտ ընկերուհու կողմից լքված լինելուն, նա դեռևս սիրված և ռոմանտիկ է։Կիմ Դոնգ Ուկ - Սո Հյուն34-ամյա շտապ օգնության մի բժիշկ, նա այն մարդն է ով հոգ է տանում Հա Վոնի մասին, երբ նրան տեղափոխել էին հիվանդանոց ինքնասպանության փորձից հետո։ Նա շարունակում է հետևել նրան, այն բանից հետո երբ նա իմանում է, որ Հա Վոնը աշխատում է իր ընտանեկան գործակալությունում և դառնում է նրա գաղտնի խնամակալը։Hoya - Ջանկ Կանգ Հո28-ամյա մի տղամարդ, ով եկել է Կաննամհի հարուստ ընտանիքից:Նա ստացել է հիանալի կրթության և դաստիարակություն։ Ցավոք նա տառապում է խուճապային խանգարում հիվանդությամբ, ինչը հանգեցնում է բազմաթիվ հարցազրույցների ձախողմանը։


== Օժանդակ կերպարներ ==
Կվոն Հե Հյո - Պակ Սանգ Ման
Կիմ Բյունգ Չուն - Հո Գու Դոնգ
Օ Դե Հվան - Լի Յոնգ Ջե
Հան Սուն Հվա - Հա Ջի Նա
Կիմ Յու Մի - Լի Հյո Րի
Կիմ Հե Չան - Օ Ջե Մին
Feeldog - Ըն Հո Ջե
Չա Բոմ Հո - Սո Թե Ու
Լի Յուն Սանգ - Հան Ջունգ Թե
Պակ Սե Վան - Լի ԿԿոտ Բի
Իմ Յե Ջին


== Վարկանիշ ==
Ստորև բերված աղյուսակում կապույտ համարները ներկայացնում են ամենացածր վարկանիշները իսկ կարմիր համարները ամենաբարձր վարկանիշները։
NR-ն ցույց է տալիս, որ այդ օրը դրաման չի մտել ԹՈՓ-20 ամենօրյա ծրագրի մեջ։


= Սաունդթրեքներ= =


=== Part 1 ===


=== Part 2 ===


=== Part 3 ===


=== Part 4 ===


=== Part 5 ===


=== Part 6 ===


=== Part 7 ===


== Միջազգային հեռարձակումներ ==
Վիետնամ. Danet.vn & FPT Play (առցանց Կորեայից 3 ժամ հետո)։


== Ծանոթագրություններ ==


== Արտաքին հղումներ ==
Radiant Office official MBC website (կոր.)
Radiant Office(անգլ.) ֆիլմը Internet Movie Database կայքում
Սուուր-Մերիյոկիի դաստակերտ

Սուուր-Մերիյոկիի դաստակերտ,  գտնվել է Վիբորգի գավառի Վիբորգ գյուղական համայնքի արևմտյան մասում։


== Պատմություն ==
Սուուր-Մերիյոկիի կալվածքը հայտնի էր 16-րդ դարից։ Այն բազում անգամներ ձեռքից ձեռք էր անցել՝ հանդիսանալով նվիրատվության և ժառանգության առարկա։ Նրա հայտնի տերերից են ազնվական Էրիկ Լիլիեսշկյոլդը, Վիբորգի ամրոցի ավագ պարետ Շուվալովը և ծովակալ Ռուդակովը։ 1900 թվականին Սուուր-Մերիյոկին գնեց շվեյցարացի Մաքսիմիլիան Օտմար Նոյշելլերը, ով բնակում էր Սանկտ Պետերբուրգում և հանդիսանում էր  «Եռանկյունի» գործարանի հիմնական բաժնետերերից մեկը։
Դաստակերտը հայտնի էր ազգային ռոմանտիզմի ոճով իր հիմնական շենքով, որը կառուցվել էր 1904 թվականին ճարտարապետներ Հերման Գեզելլիուսի, Արմաս Լինդգրենի և Էլիել Սաարինենի նախագծով, ովքեր հռչակավոր էին դարձել 1900 թվականին Փարիզում կայացած համաշխարհային ցուցահանդեսի իրենց տաղավարով։ «Անտառային պալատ»-ը զարդարված էր քանդակագործներ Ֆելիքս Նյուլունդի և Լոյա Գեզելիուս-Սաարինենի աշխատանքներով, Էրիկ Էստրյոմի մետաղի վրա քանդակադրոշմամբ, Վյայնո Բլումստեդտի և Գաբրիել Էնգբերգի որմնանկարներով, ավանդական ֆիննական գորգերով (որոնց ուրվագծերը պատրաստվել էին Կալևալայի նկարազարդող Ակսելի Գալլեն-Կալլելայի կողմից), շքեղ բուխարիներով և լապտերներով։
Դաստակերտում տեղակայված էր աստղադիտարան և լուսանկարչական լաբորատորիա։ Նոյշելլերը շատ հետաքրքրված էր ոչ միայն աստղագիտությամբ և գունավոր լուսանկարչությամբ, այլև գյուղատնտեսության վարման  նորագույն մեթոդներով։ Ֆինլանդիայում առաջին անգամ տրակտոր է օգտագործվել շրջակա հողերում։ Դաստակերտի հպարտությունը այրշիրյան ցեղատեսակի 300 կովերն էին։
Մաքսիմիլիան Նոյշելլերը մահացել է Սանկտ Պետերբուրգում 1919 թվականին և նրա այրին՝ Կոռնելիան, 1923 թվականին որոշում  է վաճառել կալվածքը։ 1927 թվականին դաստակերտը ձեռք բերեց Ֆինլանդիայի կառավարությունը՝ Ֆինլանդիայի ռազմաօդային ուժերի կարիքների համար։ Դաստակերտի տարածքում կառուցվել է Սուուր-Մերիյոկիի (Suur-Merijoen lentokenttä) օդանավակայանը, իսկ առանձին ցամաքային էսկադրիլիան այստեղ բազավորված էր մինչև 1939 թվականը։ Դաստակերտի հիմնական շենքը ծառայում էր որպես սպաների ակումբ։ Aero Oy-ի (այժմ՝ Finnair) առաջին ներքին կանոնավոր չվերթը De Havilland Dragon Rapide ինքնաթիռով (OH-BLA) Հելսինկիից Վիբորգի Սուուր-Մերիոկիի օդանավակայան հասավ 1937 թվականի մայիսի 1-ին։ Ուղևորափոխադրումները շարունակվեցին ամառային եղանակներին մինչև 1939 թվականի օգոստոսի վերջը։ 1939 թվականի աշնանը Երկրորդ համաշխարհային պատերազմի սկսվելուց հետո Սուուր-Մերիոկիի օդանավակայանը ծառայեց որպես ռազմական օդանավակայան։

Դաստակերտի հիմնական շենքը վնասվել է և այսօր ամբողջովին ավերված է։ Պատերազմից հետո լքված օդանավակայանի տեղում մեծ զորանոց կառուցվեց։ Պահպանվել են դաստակերտի որոշ շինություններ, ծառեր և շտեմարանի քարե հիմքը։ Խորհրդային բազմաբնակարան շենքերով զբաղեցրած նախկին կալվածքի հողերը մասամբ պատկանում են Վիբորգի Խարիտոնովսկի միկրոշրջանին, իսկ մասամբ՝ Սելեզնյովո ավանին։


== Ցուլի արձան ==
Այրիշյան ցեղատեսակի կովերին բուծման նպատակով  Անգլիայից ցեղական ցուլ է բերվել։ Գրեյ  մականունով եղջյուրավոր կենդանին  դարձել էր  բոլորի սիրելին  և Նոյշելլերի ցուցումով կալվածքի բակում տեղադրվեց Ջոն Մունստերհելմի կողմից քանդակված  ցուլի արձանը։ Խորհրդա-ֆիննական պատերազմների ժամանակ (1939-1944) արձանը ֆինն սպաների կողմից տեղափոխվել է Յարվենպյաա։


== Ծանոթագրություններ ==
Պուստոմիտի (գյուղ, Գորոխովի շրջան)

Անվան այլ կիրառումների համար տե՛ս՝ ՊուստոմիտիՊուստոմիտի (ուկրաիներեն՝ Пустомити), գյուղ Ուկրաինայի Վոլինի մարզի Գորոխովի շրջանում։ Հիմնադրվել է 1545 թվականին։
2001 թվականի տվյալներով Պուստոմիտի գյուղում բնակվում էր 644 մարդ։ Բնակավայրը զբաղեցնում է 12,36 կմ² տարածք։ Բնակչության խտությունը կազմում էր 52,1 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անատոլի Կամենսկի

Անատոլի Պավլովիչ Կամենսկի (նոյեմբերի 17 (29), 1876 կամ 1876, Նովոչերկասկ, Ռուսական կայսրություն - դեկտեմբերի 23, 1941(1941-12-23) կամ 1941, Կոմի ԻԽՍՀ, ՌԽՖՍՀ, ԽՍՀՄ), ռուս գրող, 20-րդ դարասկզբի հայտնի արձակագիր։


== Կենսագրություն ==
1895 թվականին Կամենսկին, որը ցածր կոչում ունեցող պաշտոնյայի որդի էր, ավարտել է Աստրախանի գիմնազիան և ընդունվել Պետերբուրգի պետական համալսարանը։ Երկու տարի անց թողել է ուսումը և ընդունվել Սանկտ Պետերբուրգի պետական համալսարանի իրավաբանական ֆակուլտետը։ Կամենսկին ավարտել է այն 1902 թվականին և կարճ ժամանակ անց ծառայության է անցել Ֆինանսների նախարարությունում։ Այդ ժամանակ է հրատարակել գեղարվեստական ստեղծագործությունների շարք, որը նվիրված էր ժամանակակից քաղքենիության բարոյական անկմանը՝ իդեալականցնելով դրա հակակշիռ գավառական բարոյականությունը։ Հետագայում Կամենսկին գնացել է դեպի ֆրեյդիզմ, նրա ստեղծագործությունները լուսաբանում էին սեքսուալության բացահայտումը, ինչի համար էլ նա քննադատվել է պոռնոգրաֆիայի հասնող էրոտիզմի համար։
1913 թվականին նա սկսել է կինոսցենարիստի գործունեություն ծավալել։ Նրա սցենարներով նկարահանվել են ավելի քան 30 ֆիլմ։
Հեղափոխությունից հետո Կամենսկին արտագաղթել է Բեռլին, որտեղ հանդես է եկել սիրո մասին պատմվածքների ժողովածուով։ 1924 թվականին նա վերադարձել է հայրենիք, որտեղ զբաղվել է խորհրդային գրողների տեքստերի խմբագրմամբ։ 1930 թվականին Կամենսկին գործուղման է մեկնել նախ Գերմանիա, ապա՝ Ֆրանսիա, 1934 թվականին վերադարձել է։
Խորհրդային գրողների միությանը կից Լիտֆոնդ գրախանութներում աշխատել է որպես խորհրդատու։ 1938 թվականին սեպտեմբերի 3-ին ձերբակալվել է լրտեսության մեղադրանքով, 1939 թվականի ապրիլին ԽՍՀՄ Ներքին գործերի ժողովրդական կոմիսարիատին առընթեր հատուկ խորհրդակցության որոշմամբ 8 տարով բանտարկվել է ուղղիչ-աշխատանքային գաղութում, իսկ 1941 թվականին մարտին դատապարտվել է ևս 10 ազատազրկման «զրպարտության» մեղադրանքով։ Մահացել է 1941 թվականի դեկտեմբերին Վետլոսյան գյուղում։ Հեղինակությունը վերականգնվել է 1957 թվականին։


== Ստեղծագործություններ ==


=== Վեպեր և վիպակներ ===
Երկու սեր (1899)
Մարդիկ (1908)


=== Պատմվածքներ ===


== Ընտրյալ ֆիլմագրություն ==
1914՝ Լեդայի ողբերգությունը
1914՝ Սիրային դիմակահանդես
1915՝ Մեծ Մագարազ
1915՝ Կին վամպիրը
1916՝ Մագնոլիա


== Ծանոթագրություններ ==


== Գրականություն ==
Короткий В.М. Операторы и режиссёры русского игрового кино. 1897—1921. — М.: НИИ киноискусства, 2009. — С. 174—176. — 430 с.
Русская литература XX века. Прозаики, поэты, драматурги: био-библ. словарь: в 3 т. / под ред. Н. Н. Скатова. — М.: ОЛМА-ПРЕСС Инвест, 2005. Том 2. З — О. с. 146—148.
Статья «Каменский, Анатолий Павлович» Венгерова С. А. в Новом энциклопедическом словаре Брокгауза и Ефрона
Статья «Каменский Анатолий Павлович» в Литературной энциклопедии: В 11 т. — [М.], 1929—1939. (Исключительно негативный стиль статьи объясняется тем, что в предшествующем выходу тома году Каменский эмигрировал из СССР)
Նյոբա

Նյոբա (ռուս.՝ Нёба ), գետ Ռուսաստանում, հոսում Արխանգելսկի մարզում։ Գետաբերանը տեղակայված է Պիսսա գետի աջ ափին՝ 63 կմ հեռավորության վրա։ Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  03030000112103000044442
Հիդրոլոգիական ուսումնասիրությունների կոդը - 103004444
Ավազանի կոդը - 03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կուդմա (գետ, թափվում է Սպիտակ ծով)

Անվան այլ կիրառումների համար տե՛ս՝ Կուդմա (այլ կիրառումներ)Կուդմա  (ռուս.՝ Кудьма ), գետ Ռուսաստանում, հոսում Արխանգելսկի մարզում։ Գետաբերանը տեղակայված է Կուդմոզեռո գետի ձախ ափին՝ 2 կմ հեռավորության վրա։ Գետի երկարությունը 35 կմ է։


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ռոմանոս Մելիքյանի անվան երաժշտական դպրոց

Ալավերդու Ռոմանոս Մելիքյանի անվան երաժշտական դպրոց, նախնական երաժշտական կրթության ուսումնական հաստատություն Լոռու մարզի Ալավերդի քաղաքում։


== Պատմություն ==
Ուսումնական հաստատությունը հիմնադրվել է 1945 թվականին։ Երաժշտական դպրոցի հիմնադիր-տնօրենը (1945-1948) ՀԽՍՀ ժողովրդական արտիստ Էդուարդ Կզարթմյանն է, ով դպրոցի հիմնադրման մասին ասել է. 

1951-1952 թվականներին դպրոցը տվել է առաջին շրջանավարտները՝ 3 հոգի, որից հետո շրջանավարտների թիվը աստիճանաբար ավելացել է։
Երաժշտական դպրոցի քսանամյակի տոնակատարությանը ներկա է գտնվել նաև հիմնադիրրը, ով այդ մասին ասել է.

Ալավերդու երաժշտական դպրոցը համագործակցել է Թբիլիսիի, Ռուսթավի, Զեստափոնի, Ռիգայի, Սումգայիթի երաժշտական դպրոցների հետ։
1964 թվականից դպրոցը կրում է Ռոմանոս Մելիքյանի անունը։
Դպրոցը մասնակի վերանորոգվել է հիմնադրման 50-ամյակի կապակցությամբ, իսկ հիմնանորոգված մասնաշենքը շահագործման է հանձնվել 2009 թվականի մարտի 24-ին։


== Բաժիններ ==
Դաշնամուր
Լարային գործիքներ (կիթառ, ջութակ)
Ժողովրդական գործիքներ (քանոն, դուդուկ, թառ, շվի, ակորդեոն, քամանչա)
Փողային գործիքներ (շեփոր, սաքսոֆոն, կլարնետ, ֆլեյտա)


== Աշխատակազմ ==
Երաժշտական դպրոցի վաստակավոր ուսուցիչներից են Ֆլորա Բեկթաշյանը, Դոլորես Խորիստաֆորովան, Վարազդատ Հովհաննիսյանը, Սուսաննա Սիմոնյանը, Նաիրա Ջավախյանը, Մերի Իսրայելյանը, Անահիտ Շահվերդյանը, Հռիփսիմե Շահինյանը, Անահիտ և Ջուլիետա Նալբանդյանները և ուրիշներ։
Դպրոցի աչքի ընկած սաներից են Մելանյա Աբովյանը, Ռուսլան Գալստյանը, Սվետլանա Նավասարդյանը, Տաթևիկ Շախկուլյանը, Էռնեստ Դուրգարյանը և ուրիշներ։
Տարբեր տարիներին Ալավերդու Ռոմանոս Մելիքյանի անվան երաժշտական դպրոցի տնօրեններն են եղել.

Ստեփան Նաղդյան (1948-1952),
Սվետլանա Ղալամքարյան (1952-1953),
Ջեմմա Սարգսյան (1953-1957),
Կարպիս Տեր-Պետրոսյան (1957-1972),
Էլմիրա Աբաջյան (1972-2003),
Հռիփսիմե Շահինյան (2003-առ այսօր)։


== Տես նաև ==
Էդուարդ Կզարթմյան


== Ծանոթագրություններ ==


== Արտաքին հղումներ ==
Ալավերդի քաղաքի երաժշտական դպրոցի սաները հաշվետու համերգ էին կազմակերպել
Գոտկային պունկցիա

Գոտկային պունկցիա, ախտորոշիչ, նաև՝ բուժիչ բժշկական միջամտություն։ Որպես ախտորոշիչ մեթոդ այն օգտագործվում է ուղեղ-ողնուղեղային հեղուկ վերցնելու և որոշակի վիճակներ հաստատելու կամ ժխտելու նպատակով, ինչպիսիք են օրինակ՝ մենինգիտը և ենթաոստայնային արյունազեղումը։ Բուժական նպատակներով այն կարող է օգտագործվել բարձր ներգանգային ճնշումն իջեցնելու համար։ Որոշակի դեպքերում գոտկային պունկցիայի կատարումը ապահով չէ (օրինակ՝ մակարդելիության խանգարումների դեպքում, երբ կա արյունահոսության վտանգ)։ Այն ընդունված է համարել անվտանգ միջամտությունը, սակայն հաճախ գլխացավի առաջացման պատճառ է դառնում։
Այս միջամտությունը սովորաբար կատարվում է տեղային անզգայացման և ասեպտիկայի կանոնների պահպանումով։ Ենթաոստայնային տարածություն մուտքի հնարավորություն ունենալու և ուղեղ-ողնուղեղային հեղուկ վրցնելու նպատակով օգտագործվում է ասեղ։ Ստացված հեղուկը կարող է ուղարկվել կենսաքիմիական, մանրէաբանական և բջջաբանական ուսումնասիրությունների։
Գոտկային պունկցիան առաջին անգամ ներկայացվել է 1891 թվականին գերմանացի բժիշկ Հենրիխ Կվինկեն (գերմ.՝ Heinrich Quincke)։


== Ծանոթագրություններ ==
(5846) Հեսսեն

(5846) Հեսսեն (անգլ.՝ Hessen), աստերոիդ աստերոիդների հիմնական գոտում։ Հայտնաբերվել է 1989 թվականի հունվարի 11-ին Ֆրեյմուտ Բորնգենի կողմից Տաուտենբուրգում։
Միջին հեռավորությունը Արեգակից կազմում է 2,435769 ա. մ., առավելագույնը մոտենում է 2,1014 ա. մ. հեռավորության վրա և հեռանում 2,7702 ա. մ.։ Արեգակի շուրջ մեկ ամբողջական պտույտ է կատարում 1388,52 երկրային օրվա ընթացքում, իր ուղեծրով շարժվելով միջինում 0,259269 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,57° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5846) Հեսսեն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բերիսլավի շրջան

Բերիսլավի շրջան (ուկրաիներեն՝ Бериславський район), շրջան Ուկրաինայի Խերսոնի մարզում։
Ստեղծվել է 1938 թվականին։ Վարչական կենտրոնը՝ Բերիսլավ։


== Աշխարհագրություն ==
Շրջանի տարածքի մակերեսը կազմում է 1721 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 48577 մարդ։ Բնակչության խտությունը կազմում էր 28,23 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Աղվան (անձնանուն)

Անվան այլ կիրառումների համար տե՛ս՝ Աղվան (այլ կիրառումներ)Աղվան, տղամարդու հայկական անուն է։ Առաջացել է 20-րդ դարի սկզբին, աշուղ Եռանդի՝ Հովսեփ Ասլանյանի «Աղվանի և Օսանի հեքիաթը» (1900) հայտնի գրքի ազդեցությամբ, հատկապես Շիրակի գյուղերում։ Բոլորովին առնչություն չունի Աղվանից աշխարհի կամ համանուն ազգի հետ։


== Հայտնի կրողներ ==
Աղվան Հովսեփյան
Աղվան Վարդանյան


== Ծանոթագրություններ ==
Պալցևո (գյուղ, Դուխովշչինսկի շրջան)

Անվան այլ կիրառումների համար տե՛ս՝ ՊալցևոՊալցևո (ռուս.՝ Пальцево), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սիդելանդիա

Սիդելանդիա  (պորտ.՝  Cidelândia), համայնք Բրազիլիայում՝ Մարանիան նահանգի կազմում։ Գտնվում է Մարանիան նահանգի արևմտյան մասում։ Մտնում է Մեդիու Մեարին գավառի կազմի մեջ։ Բնակչությունը կազմում է 12 371 մարդ՝ 2006 թվականի տվյալներով։ Գրավում է 1 464,421 կմ² տարածք։ Բնակչության խտությունը՝ 8,4 մարդ/կմ²։


== Պատմություն ==
Քաղաքը հիմնադրվել է 1994 թվականի նոյեմբերի 10-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 29.717.086,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 2.452,51 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,613 (տվյալները ՄԱԿ-ի զարգացման ծրագրի)
Գեզիրա (Կահիրե)

Գեզիրա կամ Էզ-Զամալիկ (արաբերեն՝ الجزيرة), Նեղոս գետի կղզիներից։ Ընկած է Եգիպտոսի մայրաքաղաք Կահիրեի կենտրոնական մասում, նրա գործարար թաղամասից և Թահրիր հրապարակից դեպի արևմուտք։ Կղզու հարավային հատվածը վարչականորեն ներառված է Գեզիրայի, հյուսիսայինը՝ Զամալեկի շրջանի կազմում։
Գեզիրան ափերի հետ արևմուտքից ու արևլքից կապված է երկուական կամուրջներով։ 19-րդ դարում՝ Խեդիվի Իսմայիլի իշխանության օրոք, կղզին ստացել է Jardin des Plantes (ֆրանսերեն՝ բուսաբանական այգի) մականունը. պատճառը տարաշխարհիկ բազմաթիվ բույսերն են, որոնք բերվել են աշխարհի զանազան ծայրերից։


== Տեսարժան վայրեր ==
Կահիրեի աշտարակ (1960), բետոնե ամենաբարձր կառույցը Եգիպտոսում. գտնվում է Գեզիրայի մարզական ակումբի մոտ։
Օպերայի շենքը (1988), գտնվում է Կահիրեի աշտարակի մոտ։
Էլ Սավիի անվան մշակութային կենտրոն (2003) (արաբ․՝ ساقية الصاوى‎‎), գտնվում է Մայիսի 15-ի անվան կամրջի մոտ, համարվում է Եգիպտոսի մշակութային կարևորագույն օջախներից մեկը։
Գեզիրայի մարզական ակումբ (1882), Եգիպտոսի ամենահին մարզական ակումբը։


== Կրթություն ==
Կղզում գործող համբավավոր ուսումնական հաստատություններից են՝

Ֆրանսիական լիցեյը
պակիստանյան միջազգային դպրոցը
բրիտանական միջազգային դպրոցը (BISC):


== Պատկերասրահ ==

		
		
		
		
		
		
		
		
		


== Ծանոթագրություններ ==


== Արտաքին հղումներ ==
Подробная информация про остров Гезира
Остров Гезира на wikimapia.org
Ռոբերտ Ժուլ

Ռոբերտ Ժուլ (գերմ.՝ Robert Žulj, փետրվարի 5, 1992(1992-02-05)[…], Վելս, Վերին Ավստրիա, Ավստրիա), խորվաթական ծագման ավստրիացի ֆուտբոլիստ, «Գրոյտեր» ֆուտբոլային ակումբի հարձակվող։


== Ակումբային կարիերա ==

Ժուլը ֆուտբոլիստի պրոֆեսիոնալ կարիերան սկսել է Ռիդ ֆուտբոլային ակուբում։ 2010 թվականի հոկտեմբերի 3-ին զալցբուրգյան Ռեդ Բուլ ակումբի դեմ խաղում նա իր առաջնախաղում հանդես է եկել ավստրիական Բունդեսլիգայում։
Իր առաջին խաղաշրջանում Ռոբերտն օգնում է «Ռիդ»-ին հաղթել Ավստրիայի գավաթը։ 2011 թվականի օգոստոսի 21-ին «Մատերսբուրգ»-ի դեմ խաղում Ժուլը խփում է իր առաջին գոլը «Ռիդ» ակումբում։
2014 թվականի սկզբում Ռոբերտը տեղափոխվում է «Ռեդ բուլ» ակումբ։ Փետրվարի 8-ին «Գրյոդիգա» ֆուտբոլային ակումբի դեմ խաղում կայանում է նրա առաջնախաղը «Ռեդ Բուլ»-ի կազմում։
Փետրվարի 23-ին «Ադմիրա» թիմի դեմ խաղում Ժուլը խփում է իր առաջին գնդակը զալցբուրգյան թիմի կազմում «Ռեդ Բուլ»-ի կազմում նա հաղթում է 2013-2014  խաղաշրջանի առաջնությունը։
Ամռանը Ժուլը տեղափոխվում է գերմանական «Գրոյտեր» ակումբ։ Օգոստոսի 2-ին «Բոխում» ակումբի դեմ խաղում նա առաջին անգամ հանդես է գալիս 2-րդ Բունդեսլիգայում։ Օգոստոսի 11-ին «Նյունբերգ» թիմի դեմ խաղում Ռոբերտը խփում է իր առաջին գոլը «Գրոյտեր»-ի կազմում։


== Միջազգային կարիերա ==
2011 թվականին Ավստրիայի երիտասարդական հավաքականի կազմում Ժուլը մասնակցել է աշխարհի երիտասարդական առաջնությանը Կոլումբիայում։ Առաջնությանը նա խաղացել է Պանամայի երիտասարդական հավաքականի, Բրազիլիայի և Եգիպտոսի երիտասարդական հավաքականների դեմ խաղերում։


== Ձեռքբերումներ ==
Թիմային
 Ավստրիա «Ռիդ» ֆուտբոլային ակումբ

Ավստրիայի գավաթակիր-2008/2009 Ավստրիա «Ռեդ Բուլ» ֆուտբոլային ակումբ

Ավստրիայի ֆուտբոլի առաջնություն, 2013/2014


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Վիճակագրությունը UEFA.com կայքում
Profil Transfermarkt կայքում
Recovery (այլ կիրառումներ)

Recovery, կարող է վերաբերել՝

Recovery - բրիտանացի երգիչ, երգահան Ջեյմս Արթուրի երգը
Recovery - Էմինեմի 7-րդ ստուդիայի ալբոմը
Ռուբեն Մուրադյան (ռեժիսոր)

Անվան այլ կիրառումների համար տե՛ս՝ Ռուբեն Մուրադյան (այլ կիրառումներ)Ռուբեն Խաչատուրի Մուրադյան (մարտի 20, 1934(1934-03-20), Երևան, Հայկական ԽՍՀ, ԱԽՖՍՀ, ԽՍՀՄ), խորհրդային հայ նկարիչ, օպերատոր, ռեժիսոր, սցենարիստ, ԽՍՀՄ կինեմատոգրաֆիստների միության անդամ (մարտի 1, 1981)։


== Կենսագրություն ==
Ռուբեն Մուրադյանը ծնվել է 1934 թվականին Երևանում։ 1963 թվականին ավարտել է ՎԳԻԿ-ի գեղարվեստի ֆակուլտետը՝ Յուրի Պիմենովի և Անդրեյ Եպիշինի արվեստանոցը։ Աշխատել է Վոլգոգրադի հեռուստատեսության ստուդիայում որպես ռեժիսոր։ Ներկայումս (2013) ապրում է Կալիֆորնիայում։


== Ֆիլմագրություն ==


=== Ռեժիսոր ===


=== Նկարիչ ===


=== Դերերը կինոյում ===


=== Սցենարիստ ===


=== Օպերատոր ===


=== Պրոդյուսեր ===


== Ծանոթագրություններ ==
Աղձք

Աղձք, գյուղ Հայաստանի Արագածոտնի մարզի Աշտարակի տարածաշրջանի Աղձք համայնքում, մարզկենտրոնից 7 կմ հյուսիս-արևմուտք։ Հիմնադրվել է 1939 թ.-ին հին բնակավայրի տեղում։
Նախկինում Ախիզ անվանումով մտել է Երևանի նահանգի Էջմիածնի գավառի կազմի մեջ։
Բնակչությունը զբաղվում է անասնապահությամբ, երկրագործությամբ և այգեգործությամբ։


== Բնակչություն ==
Ըստ Հայաստանի Հանրապետության 2001 թվականի մարդահամարի, Աղձքի մշտական բնակչությունը 1801, իսկ առկա բնակչությունը 1655 հոգի է։
Աղձքի ազգաբնակչության փոփոխությունը.


== Պատմություն ==
Ժամանակին եղել է ուրարտական ամրոց, որի հետքերը այժմ պահպանվում են, ապա եղել է՝ հին հայոց սեփական ամրոցներից մեկը։ Այստեղ է գտնվում Արշակունյաց ստորերկրյա կամարակապ դամբարանը, որի մեջ հատուկ շինված տապանների ճակատին քանդակված են հայոց հնագույն շրջանի հատուկ քանդակներ։
Այս դամբարանին մոտիկ կա մի հին եկեղեցու մնացորդ, որի փլատակների բեկորները ցույց են տալիս, որ V դարում կանգնված մի եկեղեցի է եղել։ Այս շրջանի ձորերի մեջ խիստ շատ կան հետաքրքրական քարայրեր ուշագրավ մանրամասնություններով, որոնցից ոմանք քարե դռներով են։


== Պատկերասրահ ==

		
		
		
		
		
		


== Տես նաև ==
Աղձքի պատմության և մշակույթի անշարժ հուշարձանների ցանկ (Արագածոտնի մարզ)


== Ծանոթագրություններ ==
Հայաստանի Հանրապետության պետական մրցանակներ

Հայաստանի պետական մրցանակները հիմնվել են Հայաստանի Նախագահի 2002 թ. օգոստոսի 22-ի հրամանագրով՝ Հայրենական գրականության և արվեստի, ճարտարապետության և քաղաքաշինության, ճշգրիտ և բնական, հումանիտար և հասարակական գիտությունների բնագավառներում լավագույն ստեղծագործությունները, հայտնագործությունները (գյուտերը) և աշխատանքները գնահատելու, ինչպես նաև հեղինակներին խրախուսելու նպատակով։


== Մրցանակների շնորհման կարգը ==
Մրցանակները շնորհվում են. գրականության և արվեստի բնագավառում՝ բարձրարժեք ստեղծագործությունների համար, ճարտարապետության և քաղաքաշինության բնագավառում՝ լավագույն աշխատանքների (ինքնատիպ նախագծեր և ավարտված շինություններ կամ համալիրներ) համար, ճշգրիտ և բնական գիտությունների բնագավառում՝ նշանակալի, ակնառու հայտնագործությունների (գյուտերի) համար, որոնց արդյունքներն էապես հարստացրել են հայրենական ու միջազգային գիտությունը և էական ազդեցություն ունեցել գիտատեխնիկական առաջընթացի վրա, հումանիտար և հասարակական գիտությունների բնագավառում՝ արժեքավոր աշխատանքների համար, հետևյալ համամասնությամբ՝

գրականության և արվեստի բնագավառում՝ա. գրականության և հրապարակախոսության ոլորտում՝ մեկ մրցանակ,
բ. երաժշտության ոլորտում՝ մեկ մրցանակ,
գ. կերպարվեստի ոլորտում՝ մեկ մրցանակ,
դ. թատերական արվեստի ոլորտում՝ մեկ մրցանակ,
ե. կինոարվեստի ոլորտում՝ մեկ մրցանակ.

ճարտարապետության և քաղաքաշինության բնագավառում՝ մեկ մրցանակ.
ճշգրիտ և բնական գիտությունների բնագավառում՝ մեկ մրցանակ.
հումանիտար և հասարակական գիտությունների բնագավառում՝ մեկ մրցանակ։Որպես մրցանակ շնորհվում են՝ մրցանակի դափնեկրի վկայագիր, կրծքանշան և դրամական պարգև՝ 5 000 000 (հինգ միլիոն) դրամի չափով։


== Մրցանակակիրներ ==
Ստորև ներկայացված է մրցանակակիրների ցանկը։


=== 2009 թվական ===


=== 2011 թվական ===


=== 2013 թվական ===


=== 2015 թվական ===
Կերպարվեստի, ինչպես նաև հասարակական և հումանիտար գիտությունների բնագավառներում մրցանակները չեն շնորհվել։


== Ծանոթագրություններ ==
Վաղշեն

Վաղշեն, գյուղ Արևմտյան Հայաստանում, Խարբերդի վիլայեթի Ակնի գավառակում։


== Աշխարհագրություն ==
Գտնվում էր ջրառատ և այգեվետ վայրում։ Գյուղի մեջ կային 30 աղբյուրներ։


== Պատմություն ==
Գյուղն ավերվել, հայ բնակչություն կոտորվել կամ բռնությամբ մուսուլմանացվել է 1895 թվականի ջարդերի և 1915 թվականի Մեծ եղեռնի ժամանակ։


== Բնակչություն ==
XX դարի սկզբին ուներ 55 տուն՝ 250 հայ և թուրք բնակիչ։


== Պատմամշակութային կառույցներ ==
Վաղշենն ուներ 1834 թվականին կառուցված հայկական եկեղեցի։ Գյուղի մոտակայքում կային մի քանի ավերված վանքեր, որից մեկը կոչվում էր Ս. Թորոս։


== Կրթություն ==
Գյուղում գործում էր հայկական վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==